CELEX: 32022D0735
Language: da
Date: 2022-05-12 00:00:00
Title: Rådets afgørelse (FUSP) 2022/735 af 12. maj 2022 om ændring af afgørelse (FUSP) 2021/1200 for at fremrykke udløbet af embedsperioden for den nuværende formand for Den Europæiske Unions Militærkomité og for at fremrykke udnævnelsen af den næste formand for Den Europæiske Unions Militærkomité

13.5.2022   
               
               
                  DA
               
               
                  Den Europæiske Unions Tidende
               
               
                  L 136/106
               
            
         RÅDETS AFGØRELSE (FUSP) 2022/735
         af 12. maj 2022
         om ændring af afgørelse (FUSP) 2021/1200 for at fremrykke udløbet af embedsperioden for den nuværende formand for Den Europæiske Unions Militærkomité og for at fremrykke udnævnelsen af den næste formand for Den Europæiske Unions Militærkomité
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 240,
         under henvisning til Rådets afgørelse 2001/79/FUSP af 22. januar 2001 om nedsættelse af Den Europæiske Unions Militærkomité (1), særlig artikel 3, og
         ud fra følgende betragtninger:
         
                     (1)
                  
                  
                     I medfør af artikel 3, stk. 1, i afgørelse 2001/79/FUSP skal formanden for Den Europæiske Unions Militærkomité (»militærkomitéen«) udnævnes af Rådet på anbefaling af militærkomitéen på forsvarschefplan. I henhold til nævnte afgørelses artikel 3, stk. 2, er embedsperioden for formanden for militærkomitéen på tre år, medmindre Rådet træffer anden afgørelse.
                  
               
                     (2)
                  
                  
                     Ved afgørelse (FUSP) 2018/297 (2) udnævnte Rådet general Claudio GRAZIANO til formand for militærkomitéen for en periode på tre og et halvt år fra den 6. november 2018. Ved afgørelse (FUSP) 2021/1200 (3) forlængede Rådet embedsperioden for general Claudio GRAZIANO som formand for militærkomitéen indtil den 31. maj 2022.
                  
               
                     (3)
                  
                  
                     På mødet den 19. maj 2021 anbefalede militærkomitéen på forsvarschefplan, at general Robert BRIEGER udnævnes til formand for militærkomitéen, som general Claudio GRAZIANOs efterfølger, for en periode på tre år.
                  
               
                     (4)
                  
                  
                     Ved afgørelse (FUSP) 2021/1200 udnævnte Rådet general Robert BRIEGER til formand for militærkomitéen fra den 1. juni 2022 til den 31. maj 2025.
                  
               
                     (5)
                  
                  
                     Den 25. april 2022 meddelte general Claudio GRAZIANO Coreper, at han må træde tilbage som formand for militærkomitéen den 15. maj 2022.
                  
               
                     (6)
                  
                  
                     Udløbet af general Claudio GRAZIANOs embedsperiode som formand for militærkomitéen bør derfor fremrykkes til den 15. maj 2022, og general Robert BRIEGERs udnævnelse til formand for militærkomitéen bør fremrykkes til den 16. maj 2022.
                  
               
                     (7)
                  
                  
                     Afgørelse (FUSP) 2021/1200 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2021/1200 foretages følgende ændringer:
            
                        1)
                     
                     
                        Artikel 1 affattes således:
                        
                           »Artikel 1
                           General Claudio GRAZIANOs embedsperiode som formand for Den Europæiske Unions Militærkomité forlænges herved indtil den 15. maj 2022.«
                        
                     
                  
                        2)
                     
                     
                        Artikel 2 affattes således:
                        
                           »Artikel 2
                           General Robert BRIEGER udnævnes herved til formand for Den Europæiske Unions Militærkomité fra den 16. maj 2022 til den 31. maj 2025.«
                        
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 12. maj 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EFT L 27 af 30.1.2001, s. 4.
         
            (2)  Rådets afgørelse (FUSP) 2018/297 af 20. februar 2018 om udnævnelse af formanden for Den Europæiske Unions Militærkomité (EUT L 56 af 28.2.2018, s. 33).
         
            (3)  Rådets afgørelse (FUSP) 2021/1200 af 19. juli 2021 om forlængelse af embedsperioden for formanden for Den Europæiske Unions Militærkomité og om udnævnelse af den næste formand for Den Europæiske Unions Militærkomité (EUT L 259 af 21.7.2021, s. 6).